నేను స్టూడెంట్ సర్

నేను స్టూడెంట్ సర్ 2023లో విడుదలైన యాక్షన్‌ థ్రిల్లర్‌ తెలుగు సినిమా.  ఎస్వీ2 ఎంటర్‌టైన్‌మెంట్‌ బ్యానర్‌పై సతీష్‌ వర్మ నిర్మించిన ఈ సినిమాకు రాఖీ ఉప్పలపాటి దర్శకత్వం వహించాడు. బెల్లంకొండ గ‌ణేశ్, అవంతిక దాసాని, సునీల్‌, సముద్రఖని, శ్రీకాంత్ అయ్యంగర్ ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 13న విడుదల చేసి, సినిమాను మార్చి 10న విడుదల కావాల్సి ఉండగా, అనివార్య కారణాల వల్ల  విడుదల వాయిదా వేసి జూన్ 1న విడుదల చేశారు.
కథ
వైజాగ్ లో సుబ్బారావు(గణేశ్) కాలేజీ స్టూడెంట్, అతడికి ఐఫోన్ అంటే తెగ పిచ్చి ఒక 'ఐ ఫోన్' కొనాలని అనుకుంటాడు, కానీ ఆర్ధికంగా అతను అంత స్తోమత లేనివాడు. దానికోసం చాలా కస్టపడి 90వేల రూపాయలు రెడీ చేసుకుని కొనుక్కుంటాడు. దానికి వాళ్ల అమ్మ బుచ్చిబాబు అని పేరు పెడుతుంది. సొంత తమ్ముడిలా ఐఫోన్ ను చూసుకుంటాడు. ఈ క్రమంలో ఓ రోజు యూనివర్సిటీలో గొడవ జరుగుతుంది. దీంతో స్టూడెంట్స్ అందరిని పోలీసులు తీసుకువెళ్లి  స్టూడెంట్స్ ఫోన్స్ తీసుకుంటారు. అందులో నుంచి సుబ్బారావు ఫోన్ పోతుంది. పోలీస్ కమిషనర్ వాసుదేవన్(సముద్రఖని)కి ఫిర్యాదు చేస్తాడు. ఫోన్ కోసం ప్రయత్నాలు చేస్తుండగానే స్టూడెంట్ లీడర్ చనిపోతాడు. ఐఫోన్ పోవడానికి హత్యకు సంబంధమేంటి? ఈ కుట్రలో నుంచి సుబ్బారావు ఎలా బయటపడ్డాడు?  అనేదే మిగతా సినిమా కథ.

నటీనటులు
 బెల్లంకొండ గ‌ణేశ్
 అవంతిక దాసాని
 సునీల్‌
 సముద్రఖని
 శ్రీకాంత్ అయ్యంగర్
 ఆటో రాంప్రసాద్
 చరణ్‌దీప్ 
 ప్రమోదిని 
 రవి శివతేజ
 ప్రియాంక

సాంకేతిక నిపుణులు
బ్యానర్:  ఎస్వీ2 ఎంటర్‌టైన్‌మెంట్‌ 
నిర్మాత:  సతీష్‌ వర్మ  
కథ:  కృష్ణ చైత‌న్య 
స్క్రీన్‌ప్లే, దర్శకత్వం:  రాఖీ ఉప్పలపాటి
సంగీతం: మహతి స్వరసాగర్‌ 
సినిమాటోగ్రఫీ: అనిత్ మధాడి
ఎడిటర్: చోటా కే ప్రసాద్
 మాటలు: కళ్యాణ్ చక్రవర్తి
 కోరియోగ్రఫీ: రఘు మాస్టర్
ఫైట్స్: రామకృష్ణన్

మూలాలు

బయటి లింకులు
 

వర్గం:2023 తెలుగు సినిమాలు